Praegu kasutavad arvutivõrgud lisaks tavalisile vaskkiududest koosnevatele telefoniliinidele, mis prevaleerisid viiskümmend ja sada aastat tagasi, juba ammu hulga võimsamaid liine, mis võimaldavad edastada senisest rohkem infot. Väga laialt on pruugitavad koaksiaalkaablid, mille läbilaskevõime on keskmiselt tuhat korda niipalju kui traditsioonilisel vaskkaablil. Koaksiaalkaabli tuntuim näide tavaelus on televiisori antennikaabel, viimasel ajal ka arvuti kohtvõrkude - näiteks Etherneti - kaablid. Ka telefonikõnesid saab kokkupakitult koaksiaalkaabli abil edastada.